سۆکا

سۆکا () کەسایەتییەکی خەیاڵیی زنجیرەی تەلەڤیزیۆنیی ئەنیمەیشنی ئەڤەتار: دوایین ملکەچپێکەری ھەوایە. کارەکتەرەکە لەلایەن مایکڵ دانتێ دیمارتینۆ و برایان کۆنێتزکۆوە دروست کراوە. سۆکا جەنگاوەرێکی سەرەتایی ھۆزی ئاوی باشوورە و کوڕی سەرۆک ھۆز ھاکۆدا و کیایە، و برا گەورەی کاتارایە.

لە چیرۆکی زنجیرەکە ڕەسەنەکەدا، سۆکای تەمەن پازدە ساڵان جەنگاوەرێکی ھۆزی ئاوی باشوورە بەبێ توانای ملکەچپێکردنی ھیچ توخمێک، ئەو لەگەڵ خوشکە بچووکەکەی کاتارا، ملکەچپێکەرێکی ھەوا دەدۆزنەوە بە ناوی ئانگ و ئەو ئەڤەتاری ونبووە کە بۆ ماوەی یەک سەدە چووبووە دۆخی مت بوونەوە. سۆکا بە پێچەوانەی ھاوڕێکانییەوە لە تیمی ئەڤەتار کەسێکە کە ناتوانێت ھیچ توخمێک ملکەچ پێبکات، بەڵام توانایەکی باشی ھەیە لە ھونەری شەڕکردن و شارەزایییەکی باشی ھەیە لە چەکە جۆراوجۆرەکان و شارەزای نەخشە و ڕێگاکانی جیھانیشە.

 کەسایەتی 
سۆکا، چونکە ھیچ توانایەکی ملکەچپێکردنی نییە، لەبری ئەوە بەدوای ھونەری جەنگی و زانست و ئەندازیاریدا دەگەڕێت. زیرەکە و بیرۆکەکانی گەورەیە و تەنانەت ھەندێک جار دەیسەلمێنێت کە تەواو زانایە. بەڵام زۆرجار کەسێکی گەمژەیە و زۆر جاریش ھەڵە دەکات. سەرەڕای کەموکوڕییەکانی، بەڵام خۆشەویستە لە نێو تیمی ئەڤەتاردا. سۆکا ھیچ گرنگی بە توانای ملکەچپێکردن نادات و پێی باشە مرۆڤ پشت بە ھێز و ژیری خۆی ببەستێت. ھەروەھا توانایەکی ژیریی تایبەتی ھەیە لە چیرۆکی ئەنیمەیشنەکەدا ئەویش ئەوەیە بەزوویی بەدوای چارەسەردا دەگەڕێت بۆ ڕووداوە لە ناکاوەکان.http://www.musogato.com/avatar/magazine/avatarmag1_scan09.jpg 

تایبەندمەندییەکی تری سۆکا ئەوەیە داکۆکیکارە لە گۆشتخواردن، ھەروەھا ڕاوچی سەرەکییە لە تیمی ئەڤەتاردا؛ سۆکا ڕقی لە سەوزەخۆرەکانە.https://m.fanfiction.net/s/12604493/1/The-Last-Airbender

دوای شکستھێنانی پلانی ھێرشکردنە سەر نەتەوەی ئاگر لە پەڕتووکی سێیەمدا، کە بووە ھۆی دەستگیرکردنی ھاکۆدا و بەشێک لە سوپای ھێرشکەر، سۆکا ھەوڵیدا شەرەفی خۆی بگەڕێنێتەوە بە مەترسی خستنە سەر ژیانی بۆ ئەوەی باوکی لە زیندانێکی مەترسیداری نەتەوەی ئاگر ڕزگار بکات کە بە بەردی کوڵاو ناسراوە، لێرەش چاونەترسی سۆکا دەردەکەوێت.

 درەختی خێزان 

 تێبینییەکان 

 سەرچاوەکان 

پۆل:کارەکتەرەکانی ئەڤەتار: دوایین ملکەچپێکەری ھەوا
پۆل:کارەکتەری منداڵان لە کۆمیکەکاندا
پۆل:کارەکتەری منداڵ لە تەلەڤیزیۆن
پۆل:ئاڤاتار: دوایین ملکەچپێکەری ھەوا
پۆل:سووپەرھیرۆ منداڵەکان
پۆل:سەربازە منداڵە خەیاڵییەکان